อยากทราบว่าถ้าหากแมลงเข้าไปในร่างกายเรานี้มันสามารถวางไข่ได้รึเปล่าครับ แล้วอาการจะเป็นยังไงบ้างครับ ขอบครับ
สวัสดีค่ะ หากทานแมลงเข้าไป เมื่อแมลงลงสู่กระเพาะ ก็จะถูกน้ำย่อยและกรดในกระเพาะย่อยสลาย แมลงก็จะไม่สามารถมีชีวิตรอดได้ และตายไปในที่สุดค่ะ ดังนั้น แมลงจึงไม่สามารถวางไข่ในร่างกายเราได้ อย่างไรก็ตาม หากแมลงมีเชื้อโรคหรือไข่พยาธิบางอย่างอยู่ ก็อาจทำให้เราติดเชื้อโรคได้ เช่น เกิดอาหารเป็นพิษ ไวรัสตับอักเสบ เป็นต้น หรือติดเชื้อพยาธิได้ เพราะไข่ของพยาธิจะทนต่อกรดและน้ำย่อยในกระเพาะอาหารได้แต่หากเป็นผิวหนัง หรืออวัยวะภายนอก เช่น ริมฝีปาก ซึ่งมีบาดแผลอยู่ ก็มีโอกาสที่แมลงบางชนิดจะวางไข่ทีแผลได้ เช่น หากมีแผลอักเสบมีหนองที่ผิวหนัง แมลงวันก็อาจมาวางไข่ได้ เป็นต้น